**भारत सरकार**

**रक्षा मंत्रालय**

**रक्षा विभाग**

**राज्‍य सभा**

**अतारांकित प्रश्‍न संख्‍या 2587**

**19 मार्च, 2018 को उत्‍तर के लिए**

**उत्तरी और पश्चिमी सीमा पर कपटपूर्ण धमकी**

**2587. श्री अनुभव मोहंतीः**

क्‍या रक्षा मंत्री यह बताने की कृपा करेंगे कि :

1. देश की उत्तरी और पश्चिमी सीमाओं से कपटपूर्ण धमकी से निपटने के लिए सरकार की योजनाओं का ब्यौरा क्या है;
2. क्या सरकार ने उत्तरी सीमाओं के दुर्गम इलाकों मेँ जमीनी चुनौतियों से निपटने के लिए युद्धक बलों को कारगर विशेष उपकरण प्रदान किए हैं; और
3. उन इलाकों में टुकड़ियों की तेजी से आवाजाही के लिए सरकार ने क्या उपाय किए हैं ?

**उत्‍तर**

**रक्षा मंत्रालय में राज्य मंत्री (डॉ. सुभाष भामरे)**

(क) से (ग): सरकार देश की सुरक्षा आवश्यकताओं से पूरी तरह अवगत है और हमारी सीमाओं एवं राष्ट्रीय हितों की सुरक्षा के लिए खतरे की अवधारणा की नियमित रूप से समीक्षा करती है । देश की रक्षा तैयारियों को बनाए रखने/उन्नत करने के लिए समय-समय पर उचित उपाय किए जाते हैं ताकि भारत की सार्वभौमिकता, क्षेत्रीय अखण्डता, एकता और सुरक्षा को अक्षुण्ण बनाए रखा जा सके ।

\*\*\*\*